La Confederació de Turisme Rural i Agroturisme de Catalunya (TURALCAT) organitza el Mercat de la Catalunya Rural el dimecres 26 de setembre, de les 11.30 a les 19.30 h., al Jardí del Palau Robert.
El vicepresident i conseller d'Economia i Hisenda, Pere Aragonès, va destacar l' emprenedoria i iniciativa, la qualitat i l'aportació del diari a la normalització del català, en la inauguració de l'exposició, que va tenir lloc el 13 de setembre al Jardí del Palau Robert.
El vicepresident del Govern i conseller d'Economia i Hisenda, Pere Aragonès, va afirmar que el fotoperiodisme ajuda a despertar consciències sobre la pobresa, les desigualtats i les injustícies perquè la societat pugui passar a l'acció, en l'acte inaugural de l'exposició "Creadors de consciència.
40 fotoperiodistes compromesos", que va tenir lloc el 6 de setembre, al Palau Robert.
L'exposició "D'ONES: (R)evolució de les dones en la música", després del seu pas pel Palau Robert i a Tortosa, es presenta a la Capella Fonda de la Pietat de Vic (Carrer de Cardona, 10) des del 8 de setembre fins al 21 d'octubre, coincidint amb el trentè aniversari del Mercat de Música Viva de Vic.
La mostra l'organitza la Generalitat de Catalunya, amb el comissariat del grup Enderrock i amb el suport de l'Institut Català de les Dones i l'Ajuntament de Vic.
El Palau Robert acollirà el dissabte 8 de setembre una campanya especial de donació de sang de les 11 a les 14 h i de les 16 a les 21 hores, a les Cotxeres.
En aquesta ocasió la jornada de donació compta amb la col·laboració del màgic Andreu, que omplirà de màgia el Jardí.
El Jardí del Palau Robert rep la visita de Coralius, el cavall de fibra de vidre que protagonitza la tercera edició de l'acció de la Barcelona Equestrian Challenge (BECH), fins al diumenge 9 de setembre.
Aquest cavall de fibra de vidre és una de les accions prèvies del CSIO Barcelona, que se celebrarà a principis d'octubre.
El dilluns 3 de setembre, es farà un tractament fitosanitari a la vegetació del Jardí, que es tancarà fins a les 16 hores.
Recomanem les persones afectades de sensibilitat química múltiple i malalties relacionades que no circulin prop del centre per no exposar-se als contaminants ambientals des de les 7 a les 16 hores.
El Palau Robert ofereix una exposició de la il·lustradora catalana amb una notable projecció internacional Carme Solé Vendrell, per celebrar els 50 anys d'una trajectòria professional que s'ha caracteritzat per la defensa dels drets dels infants.
La mostra es pot visitar del 20 d'abril al 24 de setembre.
Després d'una gira per Canadà, el grup Aurora va tancar les "Nits d'estiu al Jardí Palau Robert" el 19 de juliol, amb un concert en què ses van barrejar el jazz, el flamenc, el ball i molt talent.
El grup reuneix un grup de talents sorgits de l'Escola Superior del Taller de Músics.
El grup La Folie, premi Enderrock 2018 de la crítica al millor artista revelació, ha presentat el seu segon disc, "Foliecitat" (Petits miracles, 2017) el 12 de juliol en el segon dels concerts programats a les "Nits d'estiu al Jardí del Palau Robert".
El Palau Robert dedica una exposició retrospectiva al fotògraf català de moda i retratista Antoni Bernad, amb més de 50 anys de professió i obra publicada a tot el món, a la Sala 3 del Palau Robert, del 10 de maig al 26 d'agost.
El director general de Difusió, Jordi del Río, va afirmar que l'exposició dedicada al Maig del 68 coincideix amb la construcció d'un nou país com Catalunya amb valors republicans, en la inauguració de la mostra "Maig del 68 vist pels fotògrafs de "France Soir", que es pot visitar del 10 de juliol a l'11 de setembre, a la Sala 4 de Palau Robert.
Janine Johnson ha inaugurat, el 5 de juliol, amb un concert de música de "soul" i de jazz "Les nits d'estiu al Jardí del Palau Robert".
Una vetllada musical que no ha decebut el nombrós public que hi ha assistit, i que ha comptat amb una gran interpretació, una posada en escena excel·lent i l'acompanyament d'un sextet de luxe.
El director general de Difusió, Jordi del Río, ha afirmat que "Catalunya recuperarà la felicitat amb els valors republicans, amb els valors que impregnen el llibre "Why? de la il·lustradora Carme Solé Vendrell", en la presentació d'aquest llibre, el 3 de juliol, a la Sala 1, on es presenta l'exposició que celebra els seus 50 anys de trajectòria professional de la il·lustradora.
Els beneficis de la venda de "Why?" es destinaran a programes socials de Sant Joan de Déu.
Carme Solé Vendrell", que es presenta a la Sala 1, té continuïtat a la façana lateral del palau Robert amb 60 pintures acríliques de la campanya WHY?, que des del 2014 forma part de la ciutat per denunciar la constant vulneració dels drets dels infants.
L'actor Òscar Intente interpretarà el monòleg «Pompeu Fabra: jugada mestra!» el dijous 28 de juny, a les 19.30 hores, a la Sala d'Actes del Palau Robert.
L'espectacle utilitza la metàfora esportiva per introduir-nos a la dimensió científica, humana i ciutadana del geni ordenador de la llengua catalana, coincidint amb l'Any Pompeu Fabra 2018.
L'exposició "D'ONES: (R)evolució de les dones en la música" ha començat el recorregut per Catalunya, després de presentar-se al Palau Robert, al Palau Oliver de Boteller de Tortosa fins al 29 de juliol.
La mostra l'organitza la Generalitat de Catalunya, amb el comissariat del grup Enderrock i amb el suport de l'Institut Català de les Dones i l'Ajuntament de Tortosa.
El Palau Robert se suma a la iniciativa "Liceu a la fresca" amb la retransmissió des del Gran Teatre del Liceu de l'òpera "Manon Lescaut", el primer gran èxit de Giacomo Puccini (1858-1924), el dissabte 16 de juny, a les 22 hores, al Jardí.
Una iniciativa del Liceu a diversos punts de Catalunya per posar l'òpera a l'abast de tothom.